LAOAG CITY – Kinumpirmaran ti mangidadaulo ti Office of the Civil Defense iti Region 1 nga umaboten ti lima a tattao ti natay kalpasan a natamaan da ti kimat.
Segun kenni Mr Melchito Castro, head ti Office of the Civil Defense iti nasao a rehiyun, dagiti biktima a natay iti kimat ket manipud Ilocos Norte, Ilocos Sur, La Union ken Dagupan City.
Inbatad na nga adda metten immasideg kadakuada tapno dumawat ti tulong para kadagiti nagbalin a biktima ti kimat.
Ngem segun kenkuana, saan a dagus a maited ti tulong gapu ta kasapulan pay a maiwayat ti validation assessment ken ti report ti PNP kasta met ti local government unit a naggapuan ti biktima.
Innayun ni Castro nga mabalin pay a maipaayan ti tulong dagiti biktima a naospital ti lima nga aldaw la ketdi kompleto dagiti maisumitir a dokumento.
ilo_Latn ilo_Latn ilo_Latn ilo_Latn ilo_Latn